02009D0908 — ET — 01.07.2021 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B NÕUKOGU OTSUS, 1. detsember 2009, millega kehtestatakse rakendusmeetmed Euroopa Ülemkogu otsusele nõukogu eesistumise teostamise kohta (2009/908/EL) (ELT L 322 9.12.2009, lk 28)

Muudetud:





Parandatud:









▼B

NÕUKOGU OTSUS,

1. detsember 2009,

millega kehtestatakse rakendusmeetmed Euroopa Ülemkogu otsusele nõukogu eesistumise teostamise kohta

(2009/908/EL)







▼M1

Artikkel 1

Järjekord, milles liikmesriigid teostavad nõukogu eesistumist alates 1. juulist 2017 kuni 31. detsembrini 2030, ja selle eesistumisjärjekorra jagunemine kolmest liikmesriigist koosnevateks rühmadeks on sätestatud käesoleva otsuse I lisas.

▼B

Artikkel 2

1. Artikli 1 teises lõigus osutatud rühmade liikmed on kordamööda kuus kuud kõigi nõukogu koosseisude (välja arvatud välisasjade nõukogu) eesistujaks. Teised rühma liikmed abistavad eesistujat ühise 18-kuulise programmi alusel kõigis tema kohustustes.

2. Artiklis 1 osutatud rühma liikmed võivad omavahel otsustada kohaldada teistsugust korda.

3. Kummaski lõigetes 1 ja 2 ette nähtud olukorras määravad ühte rühma kuuluvad liikmesriigid oma koostöö praktilise korra kindlaks omavahelise kokkuleppega.

▼M1

Artikkel 3

Nõukogu võtab enne 31. detsembrit 2029 vastu otsuse järjekorra kohta, milles liikmesriigid teostavad nõukogu eesistumist alates 1. jaanuarist 2031.

▼B

Artikkel 4

Välisasjade nõukogu ettevalmistavate organite eesistumist teostatakse vastavalt II lisas sätestatud eeskirjadele.

Artikkel 5

III lisas loetletud nõukogu ettevalmistavatel organitel on kindlaksmääratud eesistujad, kes on sätestatud samas lisas.

Artikkel 6

Käesolev otsus jõustub selle vastuvõtmise päeval.

Käesolev otsus avaldatakse Euroopa Liidu Teatajas.

▼M1









I LISA







Nõukogu eesistumise tabeli kavand (1) Madalmaad (2) jaanuar–juuni 2016 Slovakkia (2) juuli–detsember 2016 Malta (2) jaanuar–juuni 2017 Eesti juuli–detsember 2017 Bulgaaria jaanuar–juuni 2018 Austria juuli–detsember 2018 Rumeenia jaanuar–juuni 2019 Soome juuli–detsember 2019 Horvaatia jaanuar–juuni 2020 Saksamaa juuli–detsember 2020 Portugal jaanuar–juuni 2021 Sloveenia juuli–detsember 2021 Prantsusmaa jaanuar–juuni 2022 Tšehhi Vabariik juuli–detsember 2022 Rootsi jaanuar–juuni 2023 Hispaania juuli–detsember 2023 Belgia jaanuar–juuni 2024 Ungari juuli–detsember 2024 Poola jaanuar–juuni 2025 Taani juuli–detsember 2025 Küpros jaanuar–juuni 2026 Iirimaa juuli–detsember 2026 Leedu jaanuar–juuni 2027 Kreeka juuli–detsember 2027 Itaalia jaanuar–juuni 2028 Läti juuli–detsember 2028 Luksemburg jaanuar–juuni 2029 Madalmaad juuli–detsember 2029 Slovakkia jaanuar–juuni 2030 Malta juuli–detsember 2030 ( 1 ) Ilma et see piiraks Ühendkuningriigi õigusi ja kohustusi liikmesriigina. ( 2 ) Praegune kolmik on lisatud tabelisse teavitamise eesmärgil.

▼B









II LISA

VÄLISASJADE NÕUKOGU ETTEVALMISTAVATE ORGANITE EESISTUMINE ( 1 )

Tabeli kategooriates 1–4 osutatud välisasjade nõukogu ettevalmistavate organite eesistumine korraldatakse järgmiselt.

1) Kategooria 1: kaubandus- ja arenguvaldkonna ettevalmistavad organid Ettevalmistava organi eesistuja on kuuekuulise ajavahemiku jooksul tegutsev eesistujariik.

2) Kategooria 2: geograafiliselt määratletud ettevalmistavad organid Ettevalmistava organi eesistujaks on kõrge esindaja esindaja.

3) Kategooria 3: horisontaalsed ettevalmistavad organid (enamasti ÜVJP) Ettevalmistava organi eesistujaks on kõrge esindaja esindaja, välja arvatud järgmiste ettevalmistavate organite puhul, mille eesistujaks on kuuekuulise ajavahemiku jooksul tegutsev eesistujariik: — välissuhete nõunike töörühm (RELEX); — terrorismi töörühm (rahvusvahelised aspektid) (COTER); — terrorismivastaste erimeetmete rakendamise töörühm (COCOP); — konsulaarasjade töörühm (COCON); — rahvusvahelise avaliku õiguse töörühm (COJUR) ning — mereõiguse töörühm (COMAR).

4) Kategooria 4: EJKPga seotud ettevalmistavad organid EJKPga seotud ettevalmistavate organite eesistujaks on kõrge esindaja esindaja ( 2 ).

Kõrge esindaja ja kuuekuulise ajavahemiku jooksul tegutsev eesistujariik teevad tihedat koostööd, et tagada sidusus välisasjade nõukogu ettevalmistavate organite tegevuse vahel.

Kategooriatesse 3 ja 4 kuuluvate ettevalmistavate organite eesistuja on üleminekuperioodil (mis kestab kuni kuus kuud pärast Euroopa välisteenistuse korraldust ja toimimist käsitleva nõukogu otsuse vastuvõtmist) kuuekuulise ajavahemiku jooksul tegutsev eesistujariik, nagu varemgi. 2. kategooria puhul kestab see üleminekuperiood 12 kuud.

Eesistujate ametisse nimetamise võimalused

Kui Euroopa Ülemkogu otsuses või käesolevas otsuses on sätestatud, et ettevalmistava organi (poliitika- ja julgeolekukomitee ja asjaomased töörühmad) eesistujaks on kõrge esindaja esindaja, vastutab eesistuja ametisse nimetamise eest kõrge esindaja. Nende ametissenimetamiste puhul lähtutakse pädevusest, tagades samas küllaldase geograafilise tasakaalu ja läbipaistvuse. Kõrge esindaja tagab, et liikmesriigid usaldavad isikut, kelle ta kavatseb eesistujana ametisse nimetada. Kui see isik ei ole veel Euroopa välisteenistuse töötaja, siis ta saab selle töötajaks vastavalt Euroopa välisteenistuse töölevõtmismenetlustele hiljemalt ametisse nimetamise ajaks. Selle korra toimimist hinnatakse Euroopa välisteenistuse olukorda käsitlevas aruandes, mis on ette nähtud 2012. aastaks.







1. Kaubandus- ja arenguvaldkonna ettevalmistavad organid Artikli 207 komitee AKV töörühm Arengukoostöö töörühm (DEVGEN) EFTA töörühm Kahesuguse kasutusega kaupade töörühm Kaubandusküsimuste töörühm Põhitarbeainete töörühm Üldise soodustuste süsteemi töörühm Rahvusvaheliste arengukonverentside ettevalmistamise töörühm / UNCCD / kõrbestumine / UNCTAD Humanitaar- ja toiduabi töörühm Ekspordikrediidi töörühm 2. Geograafiliselt määratletud ettevalmistavad organid Mašriki ja Magribi töörühm (COMAG/MaMa) Ida-Euroopa ja Kesk-Aasia töörühm (COEST) Lääne-Balkani piirkonna töörühm (COWEB) Lähis-Ida ja Pärsia lahe töörühm (COMEG/MOG) Aasia ja Okeaania töörühm (COASI) Ladina-Ameerika töörühm (COLAT) Transatlantiliste suhete töörühm (COTRA) Aafrika töörühm (COAFR) 3. Horisontaalsed ettevalmistavad organid (enamasti ÜVJP) Välissuhete nõunike töörühm (RELEX) Nicolaidise rühm Ülemaailmse desarmeerimise ja relvastuskontrolli töörühm (CODUN) Massihävitusrelvade leviku tõkestamise töörühm (CONOP) Tavarelvastuse ekspordi töörühm (COARM) Inimõiguste töörühm (COHOM) Terrorismi töörühm (rahvusvahelised aspektid) (COTER) (1) Terrorismivastaste erimeetmete rakendamise töörühm (COCOP) (1) OSCE ja Euroopa Nõukogu töörühm (COSCE) ÜRO töörühm (CONUN) Ajutine Lähis-Ida rahuprotsessi töörühm (COMEP) Rahvusvahelise avaliku õiguse töörühm (COJUR, COJUR-ICC) Mereõiguse töörühm (COMAR) Konsulaarasjade töörühm (COCON) ÜVJP haldusasjade ja protokolli töörühm (COADM) 4. EJKPga seotud ettevalmistavad organid Sõjaline komitee (EUMC) Sõjalise komitee töörühm (EUMCWG) Poliitilis-sõjaline töörühm (PMG) Kriisiohje tsiviilaspektide komitee (CIVCOM) Euroopa relvastuspoliitika töörühm ( 1 ) Terrorismi töörühma (rahvusvahelised aspektid) (COTER) ning terrorismivastaste erimeetmete rakendamise töörühma (COCOP) küsimust käsitletakse samuti JSK tööstruktuuride üle toimuvate arutelude raames.









III LISA

KINDLAKSMÄÄRATUD EESISTUJAGA ETTEVALMISTAVATE ORGANITE EESISTUJAD

Valitud esimehed

Majandus- ja rahanduskomitee

Tööhõivekomitee

Sotsiaalkaitsekomitee

Sõjaline komitee ( 3

Majanduspoliitika komitee

Finantsteenuste komitee

Euroopa Liidu sõjalise komitee töörühm (3)

Käitumisjuhendi töörühm (äriühingute maksustamine)

Eesistuja ülesandeid täidab nõukogu peasekretariaat

Julgeolekukomitee

Informatsiooni töörühm

▼M2 —————

▼B

Elektroonilise kommunikatsiooni töörühm

Õigusaktide kodifitseerimise töörühm

Õiguskeele ekspertide töörühm

Uute ehitiste töörühm